**Referat Kredsrådsmøde  
mandag den 24. juni 2024 kl. 19.00  
i Rødding** **Centeret**

**Referent:** Bodil Routh Bregendahl

**Mødedatoer**

**Forretningsudvalget**

*12/8-24 kl. 20.00 (online)*

*9/9-24 kl. 20.00 (online)*

*11/11-24 kl. 20.00 (online)*

*9/12-24 kl. 20.00 (online)*

*3/2-25 kl. 20.00 (online)*

**Kredsbestyrelsen**

*7/10-24 kl. 20.00 (online)*

*6/1-25 kl. 18.00 (Rødding)*

**Kredsråd** (alle lokalforeninger)

*21/10-24 – 19.00 – 21.30 (Rødding)*

**Klubmodul-dag**

*31/8-24 – 8.30-14.00 (Rødding)*

**Kredsgeneralforsamling**

*Mandag den 17. februar 2025 kl. 19.00*

*Rødding Centeret*

Alle Kredsrådsmøder møder afholdes i Rødding centret.

Husk at holde øje med Kreds 4’s hjemmeside.

[www.dch-kreds4.dk](http://www.dch-kreds4.dk)

**Referat**

**1. Velkommen**Annette bød velkommen og alle fremmødte præsenterede sig.

**2. Ordensudvalget har ordet**PowerPoint fra Ordensudvalget medsendes dette referat.

**3. Nyt fra fremmødte klubber**DcH Toftlund: Kommunen overtager klubhuset, så Idrætsforeningen har et sted at være, mens der bygges ny hal. Klubbens aktiviteter er droslet meget ned. Klubben har noget udstyr, så hvis der er nogen der mangler noget, så er man velkommen til at henvende sig.

DcH Vojens: Kommunen har fundet nogle stjerneblomster, så derfor må der ikke slås græs på arealerne. Pt. Vides det ikke om klubben skal flyttes eller hvad der skal ske. Et tidligere medlem har kontaktet forretningsføreren for at høre om det er sådan DcH’s træningsarealer skal se ud, og efterfølgende har vedkommende også kontaktet kommunen.

DcH Ødis-Bramdrup: Har haft besøg af kommunen og har fremført en lang ønskeseddel, som kommunen er gået i gang med at udbedre.

DcH Kolding: Det er vigtigt at have styr på sin lejekontrakt – både i forhold til økonomien og i forhold til brugen af arealerne, også for almenheden.

**4. Nyt fra Kredsformanden**HB arbejder med økonomi og budgetter for de næste par år.   
Det nye DcH Programudvalg er ved at finde deres ben og få styr på orienteringer osv.  
Besked fra landsudvalget Agility/Hoopers: Lav konkurrencer for bredden, så det hele ikke bare bliver sværere og hurtigere.   
Hoopers vil gerne have flere konkurrencer på landsplan.  
Landsudvalget i Nosework har ansøgt om at være med til DM 2025, og det er godkendt af HB.  
Landsudvalget for eftersøgningsudvalget har fået ny formand, og ny PC. Det betyder desværre at alle data på eftersøgere er væk. Så alle eftersøgere får en mail fra landsudvalget som skal underskrives af deres lokalforeningsformand igen.  
Lidt færre medlemmer på landsplan end sidste år – om det er rullende kontingent der spiller ind vides ikke.  
Der kommer nye medlemsfordele fra DogCoach – vi venter i spænding.  
HB arbejder med rekruttering og synlighed, og er ved at søsætte et projekt i den forbindelse. Der kommer der mere info senere.

**5. Nyt fra Næstformanden**Intet nyt.

**6. Nyt fra Kassereren**Kort om regnskabet frem til 18. juni 2024 – medsendes dette referat.  
Kredsmappen er under revidering, men der er sket en fejl, så det er ikke den seneste version der ligger på kredsens hjemmesiden. Den nyeste version vil blive tilgængelig på hjemmesiden igen i løbet af eller kort efter sommeren.  
Kredsen har arrangeret en klubmoduldag den 31. august 2024 i Rødding Centeret – se vedlagte info om dagen.  
Ønske om at vi går tilbage til at man skal tilmelde sig til kredsrådsmøde – den tager vi lige op igen på næste kredsrådsmøde.

**7. Nyt fra udvalgene**Uddannelsesudvalget: Har lige holdt en rigtig god hundeførerdag med mange positive tilbagemeldinger.   
Den 25. juni 2024 bliver der åbnet for to kurser i efteråret; 1 for instruktører med tema ”fra reaktiv til proaktiv” og 1 der bliver for instruktører og hundefører med team ”Bringsel”.  
Instruktørweekenden i 2025 bliver på Ho feriecenter den 15.-16. marts 2025. Nina Kryger kommer bl.a. og underviser i Fri ved fod den ene dag og positioner og problemløsning den anden dag – hold øje med hjemmesiden.  
Pt. Er der 11 tilmeldte til IGU 2024-2025, og der er stadig åbent for tilmeldinger.  
Kredsen har lavet en Wildcard-ordning, hvor klubber kan søge om friplads til at få uddannet instruktører – det afhænger af klubbens økonomi ud fra det seneste afsluttede regnskab.

DcH Programudvalg: Lars Rasmussen fra Fredericia er trådt ind i udvalget og styrer konkurrencekalenderen. Fremadrettet skal man melde konkurrencer ind til året efter fra august til november. Det vil være optimalt man lige tænker lidt over at der fx ikke lægges 3 A-konkurrencer i samme måned.  
Edel har været med til møde med DcH Program landsudvalget, hvor man bla. Snakker om fælles dommeruddannelse/dommerprøve på landsplan.

Nosework udvalget: Afholder uofficielt DM i Kolding i slutningen af september 2024.   
For at der kan udtages deltagere til DM i Nosework 2025, så skal der gerne afholdes nogle åbne klasser.   
Der har været afholdt fællesmøde hvor der blev efterspurgt efteruddannelse af Nosework instruktører, så det brygges der på – gerne i samarbejde med uddannelsesudvalget. Herudover ønske om fællestræninger, som der også kigges videre på.

Agility/Hoopers udvalget: Alle dommere er blevet bedt om at sende deres banetegninger ind til landsudvalget med angivelse af, hvor mange der blev disket.   
Der er ved at komme et A og B hold i agility, hvilket er meget ærgerligt. Nogle får meget træning ved private undervisere, og dem der virkelig vil noget med sporten, de går også ved en personlig træner, så føreren er i den fysiske form en bane på 220 meter og en hund der løber 6 meter i sekundet kræver.  
Der er også en oplevelse af, at instruktørerne ikke helt er klar til at undervise i de baner dommerne i dag bygger til stævner.  
Pt. Er der kun udtaget 24 teams til DM totalt – det er ikke så godt.  
Bekymring fra salen er, at det handler om at DcH vil være for lig med DKK og da DKK er præget af de internationale tendenser bliver bredden ”glemt”.

Rallyudvalget: fællestræning ved DcH Agerbæk (på Ribe Hundevenners arealer) den 4. august 2024 og tilmeldingsfristen er i juli.   
Der kommer nye skilte i 2025 – det kommer der nærmere info om senere på året fra landsudvalget.  
Der kan – lige nu – bedes om dommere i perioden 1. oktober 2024 til 31. december 2024. Vil man gerne have en konkurrence i 2025, så skal datoen sendes til [rau@dch-kreds4.dk](mailto:rau@dch-kreds4.dk)

**8. Eventuelt**Der er formandsmøde ved DcH Christiansfeld 15. august 2024.

Kredsbestyrelsen tænker at planlægge en Kredsfest i 2025 og spørger til, om der kunne være stemning for det – det vil være for alle medlemmer og alle dem medlemmerne inviterer med. Annette, Bodil og Trine arbejder videre med ideen og fortæller mere på næste kredsrådsmøde.